સૌરાષ્ટ્ર સ્થિત સોમનાથ મહાદેવને પ્રણામ કરીએ. પ્રભાસ પાટણની એ પવિત્ર તપસ્થલી ભૂમી, સમુદ્ર દર્શન, જુના સોમનાથ, વેણેશ્વર મહાદેવ, હિંગળાજ માતાની ગુફા, પ્રાચી, ભાલકાતીર્થ, શ્રી કૃષ્ણભગવાનનું દેહોત્સર્ગ સ્થળ, મહંમદ ગઝનીની ચઢાઈ, હિંસક અને ઘાતક હુમલાઓ છતાં આ સ્થળ અડીખમ ઊભું છે, અને યાત્રિકોને આકર્ષે છે. જુનાગઢ ગિરનાર જે હિમાલય કરતાં પણ જૂનો છે. ગિરનાર પરિક્રમા, અંબાજી, મહાકાળી, ગુરૂદત્ત શિખર, અશોકસ્તંભ, ભવનાથ, એતિહાસિક વિગતોથી ધમધમતું સ્થળ છે. દ્રારકા શ્રી કૂષ્ણની રાજ્યભૂમિ, બેટદ્રારકા, સમુદ્ર નાગેશ્વર મહાદેવ, રુકમણી મંદિર મહાભારત કાળના પ્રાચીન અવશેષો પણ પ્રાપ્ત છે. દ્રારામતી તરીકે ઉલ્લેખ પામેલી આ મોક્ષદાયિકા નગરી છે. પોરબંદર પણ જુનું અને સુદામાપૂરી તરીકે ઓળખાતું નગર છે. મહાત્મા ગાંધીજીનું જન્મસ્થળ છે. દિવ કેન્દ્રશાસિત પ્રદેશ, અગાઊ પોર્ટુગીઝનું શાસન હતું. સમુદ્રથી આવરિત એ પ્રાચીન જલંધરની ભૂમિ છે. સાસણ ગીર સિંહોના વસવાટની ભૂમિ, અનેક સંતો મહંતો આશ્રમો વિ. આગવી ઓળખ ધરાવતું સૌરાષ્ટ્ર એક જોવાલાયક પ્રદેશ છે.